Държавен вестник, бр. 31, 2021 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  31
Г л а в а  т р е т а
ИЗИСКВАНИЯ ЗА ОПРЕДЕЛЯНЕ НА ИН­
ФОРМАЦИЯТА КАТО ПОВЕРИТЕЛНА
Чл. 8. Всяко лице, коeто предоставя или е 
предоставилo материали в комисията в хода на 
производство по установяване на нарушение на 
чл. 3 и/или 5 от Регламент (ЕС) № 1227/2011, 
посочва материалите или тези части от тях, 
за които твърди, че съдържат производствена, 
търговска или друга защитена от закон тайна, 
по смисъла на ЗЕ и следва да бъдат защитени 
от достъп като поверителни. 
Чл. 9. В посочен от директора на дирекцията 
срок лицето предоставя списък на материалите, 
за които твърди, че съдържат производствена, 
търговска или друга защитена от закон тайна, 
и мотивира твърдението си за всеки един до­
кумент, като посочва по какъв начин разкри­
ването на информацията би могло да навреди 
сериозно на личността му, предприятието му 
или на негов служител.
Чл. 10. Искането за поверителност може да 
бъде подадено само относно информация, пре­
доставена от същото лице, и не може да касае 
информация, получена от други източници. 
Чл. 11. Всички материали, за които лицето 
твърди, че съдържат производствена, търговска 
или друга защитена от закон тайна, трябва да 
бъдат предоставени и в неповерителен вариант, 
в който са заличени всички данни, които лицето 
смята за поверителни, включително и лични 
данни. Заличената информация трябва да бъде 
отбелязана с (...), а съдържанието є – кратко 
описано. В случай че цялата информация в 
даден документ се счита за поверителна, тя 
трябва да бъде обобщена накратко. 
Чл. 12. Неповерителният вариант на пред­
ставените материали, както и обозначаването 
на местата със заличената поверителна инфор­
мация трябва да бъде предоставено по начин, 
който да позволява на страните да преценят 
дали заличената информация е от значение 
за упражняване на правото им на защита и 
съответно дали има основание да поискат да 
им се предостави достъп и до поверителните 
материали. 
Г л а в а  ч е т в ъ р т а
РАЗКРИВАНЕ НА ПОВЕРИТЕЛНА
ИНФОРМАЦИЯ
Чл. 13. Когато изискванията по глава III не 
са изпълнени, лицето, което е предоставило 
информация, се уведомява от директора на 
дирекцията за изискванията, на които трябва 
да отговаря неповерителният вариант на ма­
териалите, и за констатираните нередовности 
в искането. В писмото се определя срок за 
отстраняване на нередовностите.
Чл. 14. Когато нередовностите не бъдат 
отстранени в указания срок, комисията може 
да приеме с решението по чл. 74м, ал. 2 от 
ЗЕ, че материалите, за които не са спазени 
изискванията по глава III, не са поверителни 
и същите ще бъдат разкрити в тяхната цялост. 
Чл. 15. В случай че в хода на производство 
по установяване на нарушение на чл. 3 и/или 5
от Регламент (ЕС) № 1227/2011 няколко лица 
предоставят едни и същи материали, посочени 
като поверителни от някой от тях и като непо­
верителни от друг, се приема, че представените 
материали са поверителни.
Чл. 16. В производствата по установяване 
на нарушение на чл. 3 и/или 5 от Регламент 
(ЕС) № 1227/2011 квалифицирането на дадена 
информация като поверителна не е пречка 
за разкриването є, ако тази информация е 
необходима за доказване на твърдяното на­
рушение („уличаващ документ“) или може да 
се окаже нужна за оневиняване на страната 
(„оневиняващ документ“). В този случай има 
предимство изискването за спазване правото 
на защита на страните чрез осигуряване на 
възможно най-широк достъп до преписката на 
комисията пред мерките за опазване на пове­
рителната информация на други страни. Коми­
сията преценява във всеки конкретен случай 
дали е налице необходимост от разкриване на 
поверителна информация, като оценява всички 
релевантни фактори, включително: значението 
на информацията за установяване дали е из­
вършено нарушение, както и доказателствената 
є стойност; дали информацията е безусловно 
необходима за доказване на нарушението; до­
колко информацията е чувствителна (в каква 
степен разкриването на тази информация би 
могло да увреди интересите на съответното лице 
или предприятие); първоначалната преценка 
относно тежестта на твърдяното нарушение. 
Чл. 17. Членовете на комисията, длъж­
ностните лица, както и външни експерти, на 
които комисията е възложила извършване на 
експертиза по чл. 74и от ЗЕ, получили по ня­
какъв начин в производствата по установяване 
на нарушение на чл. 3 и/или 5 от Регламент 
(ЕС) № 1227/2011 достъп до информация, 
представляваща производствена, търговска, 
служебна или друга защитена от закон тайна, 
нямат право да я разпространяват по какъвто 
и да е било начин. 
Г л а в а  п е т а
ПРОЦЕДУРА ЗА ПРЕДОСТАВЯНЕ НА 
ДОСТЪП ДО МАТЕРИАЛИТЕ
Чл. 18. (1) Достъп на страните до мате­
риалите в производства за установяване на 
нарушение на чл. 3 и/или 5 от Регламент (ЕС) 
№ 1227/2011 се предоставя след изпращането 
на доклада по чл. 74м, ал. 4 от ЗЕ, с който се 
уведомяват за срока, определен от комисията 
за предоставяне на становище. В уведомле­
нието се посочва и мястото за запознаване с 
документите по преписката.
(2) Страните имат право да получат копие 
на предварително заявени материали по непо­
верителната версия на преписката.
Чл. 19. С цел улесняване на достъпа до 
материалите страните получават и списък с 
номерирано съдържание на неповерителните 
документи, от които е съставена преписката, 
както и списък с поверителните материали по 
преписката.
Чл. 20. Комисията осигурява достъп до 
материалите, събрани в хода на проучването,